《裁衣寄夫》
明代·谢五娘

灯下裁衣寄远人，漫拈针线倍伤神。愁多心绪牵成病，日久形容想未真。

长短只依前日样，窄宽犹记旧时身。知君命走红尘外，劳碌于今瘦几分。

作者简介：谢五娘，潮州人。明神宗万历间才女。善诗。生平坎坷，尝被逮系。有《读月居诗》一卷。事见明钱谦益《列朝诗集·闺集第四》、清康熙《潮州府志》卷一〇。谢五娘诗，存于明钱谦益辑《列朝诗集·闺集第四》共十首，存于清乾隆修《潮州府志》卷四二共十一首，存于清温汝能《粤东诗海》卷九六共十首，剔去重收之作，今存诗二十二首。